Okresná prokuratúra Bratislava V 
Prokofievova 4, 851 01 Bratislava 5

Sp. zn. : 1 Pv 373/12/1105	Bratislava V, 10.10.2012
EEČ : 2-12-442-2012

U Z N E S E N I E

Trestná vec:	obvinený XXXXX 
Trestný čin:	krádež podľa § 247 odsek 1 písmeno b, odsek 2 Trestného zákona číslo 140/1961 Zbierky zákonov v znení zákona číslo 613/2004 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1/ obvinený XXXXX spolu s obvineným XXXXX dňa 25.4.1999 v čase asi okolo 14.45 hod.  v Bratislave na XXXXX ul. č. 1 sa spoločne vlámali do skladu spoločnosti XXXXX a to tým spôsobom, že do objektu vnikli cez dieru v plote, prišli k budove skladu, kde bolo pootvorené okno, na ktorom bola železná mreža, túto spoločne násilne odstránili a cez okno vnikli do skladu, odkiaľ odcudzili asi 7 krabíc po 80 ks rôzneho dámskeho a pánskeho spodného prádla, ktoré neskôr predali, čím spôsobili poškodenej spoločnosti XXXXX - XXXXX s.r.o., XXXXX ulica č. 1, XXXXX presne neustálenú nie malú škodu,
	2/ obvinený XXXXX dňa 20.4.1999 v Bratislave na ul. XXXXX č. 14 v čase od 15.00 hod. do 17.00 hod. sa vlámal do rodinného domu poškodenej XXXXX a to takým spôsobom, že z poštovej schránky odcudzil kľúče a následne vnikol do domu, z ktorého odcudzil 7.400,- Sk v hotovosti a rôzne šperky zo zlata, čím spôsobil XXXXX, nar. XXXXX, bytom XXXXX škodu vo výške 666,87-Eur (20000,-Sk),
3/ obvinený XXXXX spolu s obvineným XXXXX trestne stíhaným v inom konaní dňa 25.4.1999 v čase asi okolo 16.00 hod.  v Bratislave na XXXXX ul. č. 1 spoločne vnikli do skladu spoločnosti XXXXX to tým spôsobom, že preliezli plot, prišli k budove skladu, kde bolo pootvorené okno, z ktorého bola odstránená mreža, cez toto okno vnikli do skladu, odkiaľ odcudzili asi 8 - 20 krabíc po 80 ks rôzneho dámskeho a pánskeho spodného prádla, ktoré neskôr predali, čím spôsobili poškodenej spoločnosti XXXXX - XXXXX s.r.o., XXXXX ulica č. 1, XXXXX presne neustálenú nie malú škodu,
4/ obvinený XXXXX dňa 17.6.1999 v čase od 22.00 hod. do 23.50 hod. v Bratislave na ul. XXXXX  č. 5 sa vlámal do objektu XXXXX XXXXX XXXXX cez okno na dámskej toalete, ktoré rozbil a z nemocničnej lekárne odcudzil 19 ks práškových čistiacich prostriedkov, 19 ks rôznych umývacích prostriedkov a 9 ks mydiel, čím spôsobil XXXXX XXXXX XXXXX v Bratislave na ul. XXXXX č. 5 krádežou škodu  vo výške 54,27-Eur (1635,-Sk) a poškodením škodu vo výške 66,38-Eur (2000,-Sk),  
5/ obvinený XXXXX spolu s obvineným XXXXX trestne stíhaným v inom konaní dňa 5. 10.1999 v čase asi o 11.00 hod. v Bratislave na ul. XXXXX č. 3 za pomoci skrutkovača vypáčili dvere, vedúce do kumbálu na 4. poschodí, odkiaľ následne odcudzili príklepovú vŕtačku typu HERM s príslušenstvom, 1 ks alkoholu zn. Sangria 1,5 l, 12 balíkov špagiet rôznych značiek, 4 balíky cestovín, 15 ks 6/ konzerv rôznych druhov, 23 ks sáčkových polievok, 11 balíkov bujónu, 2 balíky ryže, 5 balíkov strukovín, 3 balíky kakaa, 2 balíky maizény, 2 balíky ryže, 5 balíkov piškôt, 40 balíkov pudingu rôznych značiek a prací prášok zn. Colon, čím majiteľovi XXXXX, nar. XXXXX, trvale bytom XXXXX, ul. XXXXX č. 3 spôsobili krádežou škodu vo výške 298,74-Eur (9000,-Sk) a poškodením zariadenia škodu vo výške 116,17-Eur (3500,-Sk),
6/ obvinený XXXXX v presne nezistenom čase od 13.00 hod. dňa 22.5.1999 do 06.30 hod. dňa 24.5.1999 v Bratislave na ul. XXXXX č. 10 v XXXXX XXXXX XXXXX XXXXX v suterénnych priestoroch vypáčil vchodové dvere dielne v oblasti zámku a zo skríň dielne odcudzil elektrickú uhlovú brúsku zn. Narex, Gola kľúče, elektrické nožnice na plech čím takto  XXXXX XXXXX XXXXX XXXXX v Bratislave spôsobil škodu vo výške 331,93-Eur (10000,-Sk),

lebo je trestné stíhanie neprípustné podľa § 9 odsek 1 písmeno d
Odôvodnenie:
	Uzneseniami zo dňa 17.06.1999, 01.06.1999, 18.06.1999, 05.10.1999 a 24.02.2000 podľa § 163 ods. 1 Tr. por. účinného do 31.12.2005 bolo obvinenému XXXXX vznesené obvinenie pre trestný čin krádež podľa § 247 ods. 1 písm. b), ods. 2, v časti podľa § 9 ods. 2 Trestného zákona, na tom skutkovom základe, ako je uvedený vo výrokovej časti predmetného uznesenia. Vzhľadom na potrebu spoločného konania boli stíhané skutky spojené na spoločné konanie vedené vyšetrovateľom odboru kriminálnej polície OR PZ Bratislave V pod sp. zn.: ORP-302/1-OVK-B5-1999. Z dôvodu, že bolo zistené, že obvinený XXXXX zomrel bolo nutné stíhané skutky tákajúce sa jeho osoby vylúčiť na samostatné konanie, ktoré vyšetrovateľ PZ OKP, OR PZ XXXXX V viedol pod sp. zn.: ORP-532/1-OVK-B5-2012. 
	Skutočnosti, na základe ktorých sa vo veci začalo trestné stíhanie, a bolo vznesené obvinenie vyplývajú z trestných oznámení a výpovedí poškodených, svedkov, ohliadok miesta činu, zápisníc o vydaní veci, ako aj zabezpečených listinných dôkazov, preukazujúcich spáchanie predmetných skutkov obvineným XXXXX. 
	Dňa 21.09.2012 predložil vyšetrovateľ PZ, OKP OR PZ XXXXX V na tunajšiu okresnú prokuratúru vyšetrovací spis s návrhom na zastavenie trestného stíhania podľa § 215 ods. 1 písm. d) Trestného poriadku, s poukazom na ust. § 9 ods. 1 písm. d) Tr. por.
Preskúmaním na vec sa vzťahujúceho spisového materiálu som dospel k záveru, že v danej veci je opodstatnený postup v zmysle návrhu vyšetrovateľa PZ.
	Zo spisového materiálu vyplýva, že trestného činu krádež podľa § 247 ods. 1 písm. b), ods. 2, v časti podľa § 9 ods. 2 Trestného zákona sa dopustil XXXXX, v časti spolupáchateľstvom s osobami stíhanými za uvedené skutky v inom konaní a ktorému bolo zákonne vznesené obvinenia pre dané skutky. 

Zároveň je z vyšetrovacieho spisu zrejmé, že obvinený XXXXX dňa XXXXX zomrel, čo je preukázané listinným dôkazom - úmrtným listom číslo XXXXX evidovaným v knihe úmrtí matričného úradu XXXXX zväzok XXXXX ročník XXXXX strana XXXXX por. č. XXXXX vydaným dňa XXXXX

	Trestné stíhanie v danej veci je neprípustné, nakoľko nemožno pokračovať v trestnom stíhaní proti tomu, kto zomrel.
	Na základe takto zisteného skutkového a právneho stavu, bolo potrebné rozhodnúť tak, ako je to uvedené vo výrokovej časti tohoto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislav Cirman
prokurátor